Høyre

Høyre (H) er et liberalkonservativt politisk parti i Norge. I perioden 2025–2029 har Høyre 24 representanter på Stortinget, og partiet var ved lokalvalget i 2023 landets største parti. Ine Eriksen Søreide er partileder, og Henrik Asheim og Ola Svenneby er nestledere.

Høyre ble dannet like etter Venstre under forfatningsstriden i 1884. Å avgrense statens makt overfor det enkelte mennesket, har vært et gjennomgangstema i Høyres politikk gjennom partiets historie.Intervju med historiker Francis Sejersted, sendt på NRK 25. mars 1979. Videoklipp i NRK Skole, besøkt 10. mars 2024. Høyre anser seg selv som et borgerlig parti.

Høyre går inn for en åpen markedsøkonomi med lavere skatter og avgifter og mindre byråkrati. Historisk sett har partiet ønsket å holde tilbake på den offentlige pengebruken. Partiet har vært opptatt av lov og orden og landets forsvar, og Høyre har støttet norsk medlemskap i både NATO og EU. Høyre er mer postive til internasjonalt samarbeid enn en del andre partier i den konservative partifamilien i Europa.

Partiet har tre sideorganisasjoner: Unge Høyres Landsforbund, Høyres Studenter og Senior Høyres Landsforbund, i tillegg til Høyres Kvinneforum, som er organisert som et nettverk innenfor partiet. Sideorganisasjonene er representert i Høyres styrende organer.

 Formålsparagraf 
Partiet har følgende formålsparagraf:«Høyre vil føre en konservativ fremskrittspolitikk, bygget på det kristne kulturgrunnlag, rettsstaten og folkestyret, for å fremme personlig frihet og sosialt ansvar, medbestemmelse og eiendomsrett, og et forpliktende nasjonalt og internasjonalt samarbeid.»

 Politisk plattform 
Høyre presenterer seg som et sosialt reformparti som arbeider innenfor de konstitusjonelle rammer et parlamentarisk demokrati setter. Høyre står i en forholdsvis liberal konservativ tradisjon i Norge, til forskjell fra mer nasjonalt eller religiøst orienterte konservative i Vest-Europa. Partiet har lenge rommet både verdikonservative og mer liberalkonservative fløyer. Fra 1960-årene har de liberalkonservative innslagene blitt mer fremtredende. Høyre i dag bekjenner seg først og fremst til en burkeansk konservativ tradisjon. Liberale rettigheter nedfelt i Grunnloven, som ytringsfriheten, personvernet og næringsfriheten, har således fått en viktig plass i Høyres verdigrunnlag.

Høyres politiske plattform vektlegger blant annet følgende saker:

 Sikre stabile og gunstige rammevilkår for et fritt og nyskapende næringsliv
 Lavere skatter og avgifter
 Økt satsing på samferdsel
 Økt satsing på forskning
 Økt fokus på kunnskap og læring i skolen
 Et sterkt og effektivt forsvar
 Effektiv håndhevelse av lov og orden
 Økt satsing på kvalitet og kompetanse i omsorgstjenestene
 Redusere offentlig intervensjon i privatpersoners liv og virke
 Fremme respekt, åpenhet og toleranse i samfunnet
 Verne om klima og miljø
 Likestille offentlige og private tjenesteytere gjennom fritt offentlig finansiert brukervalg
 Sette grenser for politikk og prioritere kjerneoppgavene sterkere

 Analyser 
Institutt for samfunnsforskning har studert partienes velgergrunnlag siden 1957. Høyre hadde ved stortingsvalget i 2021 relativt mer oppslutning blant personer over 60 år enn under 30 år, og det var nokså like fordeling mellom kvinner og menn. Høyre har siden 1957 hatt størst oppslutning blant velgere med høy inntekt. Blant den tredelen som har best inntekt var i 2017 oppslutningen 33 %. Høyre har høyere oppslutning i byer enn på landet.Hvem stemmer på Høyre?, Institutt for samfunnsforskning, 4. september 2021, besøkt 28. august 2025

 Historie 

Høyres røtter spores gjerne tilbake til den ikke-adelige embedsstanden og borgerskapet, som i kraft av sin administrative erfaring og sosiale status dominerte i norsk politikk frem til rundt 1870.

Det store politiske spørsmålet i Norge i 1880-årene var forfatningsstriden; spørsmålet om kong Oscar II hadde et absolutt veto i grunnlovssaker, eller om det norske Stortinget kunne overprøve det. Mellom 1882 og 1884 ble det etablert såkalte grunnlovsforeninger, uavhengige av hverandre, en rekke steder i landet. Grunnlovsforeningene samlet velgere som mente at kongens veto var endelig, ellers ville det forrykke balansen mellom den lovgivende og utøvende makt. De delte en konservativ tolkning av grunnloven og maktfordelingsprinsippet. Velgere som var av motsatt oppfatning, samlet seg i såkalte 17. mai-foreninger, forløpere til partiet Venstre.

Etter at det landsdekkende partiet Venstre ble dannet den 28. januar 1884, gikk 174 grunnlovsforeninger sammen om å danne De konservative foreningers sentralstyre, også kalt Det konservative parti eller Det konstitusjonelle parti, den 25. august 1884. Navnet «Høyre» ble i begynnelsen brukt nedsettende av politiske motstandere. Høyre hadde ikke like stor organisasjonskontinuitet som Venstre, men mange hadde erfaring fra indremisjonen, avholdsbevegelsen og yrkesorganisasjoner. Emil Stang ble valgt til partiets formann, foran den mer konservative Christian Selmer. Stang slo fast at «Høyre skulle være et sosialt reformparti som arbeidet innenfor de konstitusjonelle rammer et parlamentarisk demokrati setter.» Dette åpnet for samarbeid med den moderate delen av Venstre.

Frem til 1905 søkte Høyre å bevare personalunionen med Sverige, forutsatt Norges likestilte rolle. Partiet motsatte seg derfor Venstres mer utfordrende politikk av hensyn til sikkerhets- og handelspolitiske interesser. Stang var statsminister i rene Høyre-regjeringer 1889–1891 og 1893–1895, i et forsøk på å utbre en forsonende holdning til Sverige. Et lignende forsøk på en såkalt samlingspolitikk ble utøvd av statsminister Francis Hagerup 1895–1898 og 1903–1905. For å skape et bredere parlamentarisk grunnlag, gikk Høyre og moderate Venstre-folk sammen i valgsamarbeidet Samlingspartiet foran stortingsvalget i 1903. Samlingspartiet hadde front mot Venstres sosiale og unionspolitiske radikalisme og det fremvoksende sosialdemokratiet. Samlingspartiet ønsket forhandlinger med Sverige fremfor ensidig norsk aksjon i konsulatsaken. Prosjektet overlevde ikke i det etterunionelle politiske klimaet, men fikk sin arvtager i samarbeidet med Frisinnede Venstre noe senere.

Internt i Høyre markerte partileder og statsminister Francis Hagerup seg som den viktigste pådriveren for innføring av kvinnelig stemmerett helt fra dette ble en viktig politisk sak i Norge, og Hagerup var både medstifter, medlem av det første styret og æresmedlem i Norsk Kvinnesaksforening.Nylænde 1914 s. 233

I årene rundt 1900 tok Høyre initiativ til å bygge ut et moderne samferdselsnett, med veier og jernbane. Etter første verdenskrig ble det i første rekke Høyres oppgave å gjenreise statens finanser. På 1920-tallet gikk Norge inn i parikrisen i forsøket på å gjenopprette kroneverdien etter gullstandarden, og både stat og kommuner slet med stor gjeld. Statens finanser var først i 1936 blitt så gode at Høyre-regjeringen anså det forsvarlig å iverksette eget prinsippvedtak fra 1923 om innføring av alderstrygd.

Fra 1935 startet en langvarig periode hvor Arbeiderpartiet styrte, og de borgerlige partiene var lite samlet. Med Kings Bay-saken i 1963 endret dette seg da Høyres John Lyng maktet å danne en regjering, riktignok kortvarig. I 1965 ble Høyre med i en borgerlig firepartiregjering med Per Borten (Sp) som statsminister. Denne regjeringen gikk i oppløsning på grunn av intern uenighet om deltakelse i EF, forløperen til den europeiske union. Først med den såkalte høyrebølgen i Europa fikk norske Høyre igjen stor oppslutning, under trioen Erling Norvik som partileder, Jo Benkow som parlamentarisk leder og Kåre Willoch som statsministerkandidat. Partiet kritiserte regjeringen for å føre dårlig krisepolitikk, og tok til orde for liberalisering av mediepolitikken, åpningstidene osv.


Valget i 1981, hvor Høyre fikk 31,7 %, var Høyres beste siden valget i 1924. Partiets viktigste politiker på 1980-tallet var Kåre Willoch, som var statsminister fra 1981 til 1986. I 1980-årene hadde partiet også sin historiske toppnotering i antall betalende medlemmer, som da var omkring 100 000 personer.

Ved valget i 1997 fikk Høyre 14,3 % – det til da dårligste valget siden 1945. Partiet gjorde imidlertid et godt valg i 2001, og kom i regjering sammen med Kristelig Folkeparti og Venstre. I 2005 gjorde partiet nok et dårlig valg, og fikk det historisk dårligste resultatet på 14,1 %.

Utover 1980-tallet og særlig 1990-tallet oppstod et stort, konkurrerende høyreparti med Fremskrittspartiet, som Høyre lenge strevde med å avklare sitt forhold til. Med FrPs vekst økte presset på Høyres kompromissvilje. Høyre satt i regjering med partier til venstre for seg selv på den politiske skala, mens Fremskrittspartiet markerte mer rendyrkede høyresaker i opposisjon. Først etter gjenvalget av Jens Stoltenbergs regjering i 2005 ble det realitet i fremstøt for borgerlige samling som også omfattet Fremskrittspartiet.

Oppslutningen om Høyre har variert betraktelig. Størst andel velgere hadde Høyre i 1894 da 49,4 % stemte Høyre; da var det dog kun to partier å velge mellom. Høyre har aldri hatt rent flertall på Stortinget. Høyre gikk betydelig tilbake i mellomkrigstiden, bl.a. som følge av at nye partier kom til. Fra 1945 til 1970 økte partiets oppslutning jevnt og sikkert for så å skyte fart etter valget i 1973.

Etter 2009 etablerte Høyre seg som det klart største partiet på borgerlig side med over 25 % oppslutning i stortingsvalgene i 2013 og 2017. Etter stortingsvalget i 2013 dannet partileder Erna Solberg en regjering utgått fra Høyre og Fremskrittspartiet, som i januar 2018 ble utvidet med Venstre. I januar 2019 ble regjeringen igjen utvidet med Kristelig Folkeparti. Erna Solberg fikk da en flertallsregjering, som hadde 9 statsråder fra Høyre, 7 fra Frp, 3 fra Venstre og 3 fra KrF. I januar 2020 gikk Fremskrittspartiet ut av regjeringen, som dermed ble en mindretallsregjering med 12 statsråder fra Høyre, 4 fra Venstre og 4 fra KrF. I stortingsvalget i 2021 fikk regjeringen flertallet imot seg, og Erna Solberg varslet regjeringens avgang.Solberg: - Høyres arbeidsøkt i regjeringen er over. E24. Besøkt 16. september 2021.

Jonas Gahr Støres regjering, som overtok, ble raskt upopulær, regjeringspartiene Ap og Sp falt på meningsmålingene og Høyre var oppe på 30-tallet på meningsmålingene. Ved kommunestyre- og fylkestingsvalget i 2023 var Høyre landets største parti med 25,9 % av stemmene etter at Arbeiderpartiet hadde vært største parti ved alle valg mellom 1927 og 2021. Uken etter valget offentliggjorde Erna Solberg at hennes mann Sindre Finnes hadde drevet aksjehandel mens hun var statsminister og dermed gjort henne inhabil i mange saker. Hun ble kritisert for dette i Stortinget, i form av et daddelvedtak. 

Ved stortingsvalget i 2025 endte Høyre på 14,6 % og var tredje største parti. Erna Solberg, som hadde vært partileder siden 2004, varslet sin avgang på et ekstraordinært landsmøte i 2025. Ine Eriksen Søreide ble enstemmig valgt som partileder på landsmøtet 14. februar 2026.

 Partiledelse 
Ledere
Lederens tittel var «formann», og for nestlederne «viseformann», frem til omkring 1990. 

Parlamentariske ledere

Generalsekretærer

 Regjeringsdeltagelse 
Statsministre fra Høyre
 Emil Stang d.e. 1889–1891, 1893–1895
 Francis Hagerup 1895–1898, 1903–1905
 Jens Bratlie 1912–1913
 Otto B. Halvorsen 1920–1921, 1923
 Ivar Lykke 1926–1928
 John Lyng 1963
 Kåre Willoch 1981–1986
 Jan P. Syse 1989–1990
 Erna Solberg 2013–2021

Høyres deltagelse i regjeringer
 Emil Stangs første regjering (H) (13. juli 1889–6. mars 1891)
 Emil Stangs andre regjering (H) (2. mai 1893–14. oktober 1895)
 Francis Hagerups første regjering (H, MV, V) (14. oktober 1895–17. februar 1898)
 Francis Hagerups andre regjering (H, V, Saml.) (22. oktober 1903–11. mars 1905)
 Christian Michelsens regjering (H, V, MV, Saml.) (11. mars 1905–23. oktober 1907)
 Wollert Konows regjering (H, FV) (2. februar 1910–20. februar 1912)
 Jens Bratlies regjering (H, FV) (20. februar 1912–31. januar 1913)
 Otto B. Halvorsens første regjering (H, FV) (21. juni 1920–22. juni 1921)
 Otto B. Halvorsens andre regjering (H, FV) (6. mars 1923-30. mai 1923)
 Abraham Berges regjering (H, FV) (30. mai 1923–25. juli 1924)
 Ivar Lykkes regjering (H, FV) (5. mars 1926–28. januar 1928) 
 Samlingsregjeringen (25. juni 1945–5. november 1945)
 John Lyngs regjering (H, KrF, Sp, V) (28. august –25. september 1963)
 Per Bortens regjering (H, KrF, Sp, V) (12. oktober 1965 –17. mars 1971)
 Kåre Willochs regjering (H) (14. oktober 1981 –8. juni 1983); (H, KrF, Sp) (8. juni 1983 – 9. mai 1986)
 Jan P. Syses regjering (H, KrF, Sp) (16. oktober 1989 –3. november 1990)
 Kjell Magne Bondeviks 2. regjering (H, KrF, V) (19. oktober 2001 –17. oktober 2005)
 Erna Solbergs regjering (H, Frp) (16. oktober 2013 –17. januar 2018); (H, Frp, V) (17. januar 2018 –22. januar 2019); (H, Frp, V, KrF) (22. januar 2019 –24. januar 2020); (H, V, KrF) (24. januar 2020–14. oktober 2021)

 Valghistorikk 

+StortingsvalgStatistisk sentralbyrå: stortingsvalgresultater Årstall  Andel av stemmene Mandater 1900 40,8 %  1903 44,8 % 1)  1906 32,7 %  1909 41,4 %  1912 33,0 %  1915 28,7 %  1918 30,4 %  1921 33,4 %  1924 32,5 %  1927 24,0 %  1930 27,4 %  1933 20,2 %  1936 21,3 %  1945 17,0 %  1949 18,3 %  1953 18,6 %   1957 18,9 %  1961 20,0 %  1965 21,1 %  1969 19,6 %  1973 17,4 %  1977 24,8 %  1981 31,7 %  1985 30,4 %  1989 22,2 %  1993 17,0 %  1997 14,3 %  2001 21,2 %  2005 14,1 %  2009 17,2 %  2013 26,8 %  2017 25,0 %  2021 20,4 %  2025 14,6 % 1) Høyre, Moderate Venstre og Samlingspartiet
+KommunestyrevalgStatistisk sentralbyrå: kommunestyrevalgresultaterValgresultat.no: Kommunestyrevalg 2015 Årstall  Andel av stemmene 1928 14,2 % 1931 16,3 % 1934 12,1 % 1937 14,3 % 1945 9,7 % 1947 13,9 % 1951 15,2 % 1955 16,7 % 1959 18,6 % 1963 19,8 % 1967 19,3 % 1971 17,9 % 1975 21,8 % 1979 29,2 % 1983 25,9 % 1987 23,3 % 1991 21,5 % 1995 20,2 % 1999 21,4 % 2003 18,1 % 2007 19,3 % 2011 28,0 % 2015 23,2 % 2019 20,2 % 2023 25,9 %

+FylkestingsvalgStatistisk sentralbyrå: fylkestingsvalgresultaterValgresultat.no: Fylkestingsvalg 2015 Årstall  Andel av stemmene 1975 22,6 % 1979 29,9 % 1983 26,4 % 1987 23,7 % 1991 21,9 % 1995 19,9 % 1999 21,3 % 2003 17,8 % 2007 18,8 % 2011 27,6 % 2015 23,4 % 2019 20,3 % 2023 25,5 %

Stortingsvalgene: For 1906 Samlingspartiet, som bestod av Høyre og Moderate Venstre-krefter. For 1909-1936 medregnet stemmer på felleslister med Frisindede Venstre.

Kommunevalgene: Inkluderer ikke stemmer avgitt ved flertallsvalg før 1967 og ikke stemmer som tilfalt borgerlige felleslister der Høyre var med i en rekke kommuner.

+Høyres velgeroppslutning i prosent i valgkretsene siden 1973: Fylke 1973 1977 1981 1985 1989 1993 1997 2001 2005 2009 2013 2017 2021 Østfold Akershus Oslo Hedmark Oppland Buskerud Vestfold Telemark Aust-Agder Vest-Agder Rogaland Hordaland Sogn og Fjordane Møre og Romsdal Sør-Trøndelag Nord-Trøndelag Nordland Troms Finnmark Norge
Høyre stilte til valg på borgerlige felleslister i Nord-Trøndelag i 1973 og 1977.

+Fylkesvis fordeling av Høyres innvalgte stortingsrepresentanter siden 1973: Fylke 1973 1977 1981 1985 1989 1993 1997 2001 2005 2009 2013 2017 2021 2025 Østfold Akershus Oslo Hedmark Oppland Buskerud Vestfold Telemark Aust-Agder Vest-Agder Rogaland Hordaland Sogn og Fjordane Møre og Romsdal Sør-Trøndelag Nord-Trøndelag Nordland Troms Finnmark Norge
Mandattall uthevet med fet skrift markerer at partiet har fått et utjevningsmandat.

+Fordeling av Høyres innvalgte stortingsrepresentanter siden 1989 etter valgperiode og valgkrets:Stortingets hjemmeside: Representanter Valgkrets 1989-1993 1993-1997 1997-2001 2001-2005 2005-2009 2009-2013 2013-2017 2017-2021 2021-2025 2025-2029 Østfold NakkimHolemark Nakkim Nakkim EngesetSchou Engeset Schou SchouWenstøbMilde SchouPettersen SchouPettersen Pettersen Akershus BenkowPetersenFinstadFiveHaugen SannerPetersenFinstadFive SannerPetersenSjøli SannerPetersenSjøliOnarheimChristiansen SannerPetersenSjøliDahl SannerGrahamSjøliDahl SannerTrøenAsheimJegstadGrahamMathisenTønder SannerTrøenAsheimJegstadKristensenElvenes SannerTrøenAsheimLinnestadKristensenElvenes BjørnsenTrøenAsheimLinnestad Oslo ClemetSyseFossHøeghSjaastad DevoldSyseFossHøeghSjaastad DevoldLønningFossHøegh DevoldLønningFossLarssenRafiq SøreideLønningFoss SøreideAstrupFossTetzschner SøreideAstrupKapurTetzschnerVinjeHeggelund SøreideAstrupKapurTetzschnerLundeHeggelund SøreideAstrupKapurGjeddeLunde SøreideAstrupKapurGjedde Hedmark Løken Hernæs Hernæs Hernæs Gundersen Gundersen Gundersen Riise Molberg Molberg Oppland Weberg Weberg  Thommessen Thommessen Thommessen Thommessen Thommessen Jønnes Buskerud HiimBerg HiimBerg Helleland HellelandHundhammer Helleland HellelandWerp HellelandWerpJohnsen HellelandJohnsen HellelandBruflot Helleland Vestfold BrunæsWilloch BrunæsLund Brunæs FlåttenHogsnes Flåtten Flåtten FlåttenLøvaas LarsenLøvaasHalle LarsenHalle Larsen Telemark Godal Godal Godal Holmberg Holmberg Isaksen Isaksen Abrahamsen Farahmand Farahmand Aust-Agder Liltved Liltved  Olsen  Harberg Harberg Harberg Harberg Poppe Vest-Agder Bernander Gabrielsen Gabrielsen GabrielsenAndersen Gitmark Gitmark FossBenestad FossBenestad Foss Gunnufsen Rogaland WidveyFatlandMauritzen WidveyFatland JohnsenNielsen HøieVallersnesMeling HøieVallersnes HøieKambeMeling HøieKambeMelingBru HøieHagerupStenslandBru StokkebøHagerupStenslandBru StokkebøHagerup Hordaland SolbergSkaugeGoltenSpilde SolbergNilsen SolbergNilsen SolbergNilsenHallerakerHansen SolbergHansenHalleraker SolbergWarloeHalleraker SolbergTrellevikFrølichHallerakerEidsheimHille SolbergTrellevikFrølichNilsenEidsheim SolbergTrellevikFrølichEskeland SolbergTrellevikFrølich Sogn og Fjordane Hjertenes  Hoddevik Hoddevik  Lødemel Lødemel Melvær Grotle  Møre og Romsdal TalleraasSverdrup Talleraas Løvik LøvikNørve Løvik Nørve NørveOrten OrtenSoleimSynnes Orten Molvær Sør-Trøndelag EllefsenSterri EllefsenSterri BrendeSterri BrendeMomyr Brende Helleland HellelandJenssen HellelandLønseth HellelandLønseth Lønseth Nord-Trøndelag Sellæg     Myraune Agdestein Agdestein   Nordland ThomassenKnutzen Thomassen Kristiansen KristiansenVoie Kristiansen Kristiansen EbbesenHenriksen EbbesenFinstad Thorheim Thorheim Troms Ludvigsen Ludvigsen Ludvigsen Konradsen Aspaker Aspaker AspakerGudmundsen Gudmundsen Bøe Bøe Finnmark    Robertsen  Jensen Jensen Jensen   Norge37282338233048453624
At en representants navn er uthevet med fet skrift, markerer at partiet har fått et utjevningsmandat.

 Stortingsrepresentanter 
Høyre har 24 stortingsrepresentanter i perioden 2025–2029.

SeteNavnPartiValgkretsMerknad/Suppleant33Haagen PoppeHAust-Agder73Amalie GunnufsenHVest-Agder133Henrik AsheimHAkershus166Tone Wilhelmsen TrøenHAkershus199Anne Kristine LinnestadHAkershus2717Kari Sofie BjørnsenHAkershus333Trond HellelandHBuskerud497Anna MolbergHHedmark523Erna SolbergHHordalandParlamentarisk leder556Ove TrellevikHHordaland6415Peter Christian FrølichHHordaland694Monica MolværHMøre og Romsdal785Bård Ludvig ThorheimHNordland902Ine Eriksen SøreideHOslo957Nikolai AstrupHOslo10012Mudassar KapurHOslo10618Mathilde Tybring-GjeddeHOslo1113Margret HagerupHRogaland1168Aleksander StokkebøHRogaland1315Mahmoud FarahmandHTelemark1375Erlend Svardal BøeHTroms1474Mari Holm LønsethHSør-Trøndelag1563Erlend LarsenHVestfold1655Tage PettersenHØstfold

 Ordførere 
I valgperioden 2015–2019 hadde Høyre ordføreren i 76 kommuner og fylkesordføreren i Akershus, Vestfold, Vest-Agder og Nord-Trøndelag.

I valgperioden 2019–2023 hadde Høyre ordføreren i 35 kommuner og fylkesordføreren i Agder.

I valgperioden 2023–2027 har Høyre ordføreren i 110 kommunerHøyre: Ordførere og fylkesordføreren i fylkene Agder, Akershus, Buskerud, Finnmark, Møre og Romsdal, Nordland, Rogaland og Vestfold. De har samtidig også Fylkesrådslederen i Akershus, og byrådslederen i Bergen, Oslo og Trondheim.

 Antall medlemmer 
Medlemstall fra 1948 til 2016:

 1948: 
 1949: 
 1950: 
 1951: 
 1952: 
 1953: 
 1954: 
 1955: 
 1956: 
 1957: 
 1958: 
 1959: 
 1960: 
 1961: 
 1962: 
 1963: 
 1964: 
 1965: 
 1966: 
 1967: 
 1968: 
 1969: 
 1970: 
 1971: 
 1972: 
 1973: 
 1974: 
 1975: 
 1976: 
 1977: 
 1978: 
 1979: 
 1980: 
 1981: 
 1982: 
 1990: 
 1991: 
 1992: 
 1993: 
 1994: 
 1995: 
 1996: 
 1997: 
 1998: 
 1999: 
 2000: 
 2001: 
 2002: 
 2003: 
 2004: 
 2005: 
 2006: 
 2007: 
 2008: 
 2009: 
 2010: 
 2011: 
 2012: 
 2013: 
 2014: 
 2015: 
 2016: 

 Referanser 

 Litteratur  







 Eksterne lenker 


  Unge Høyre
  Høyres Studenterforbund


Kategori:Politiske partier etablert i 1884
Kategori:1884 i Norge
Kategori:Politiske partier i Norge